Al Regne Unit disposeu del Consolat General d'Espanya a Londres i del Consolat General d'Espanya a Edimburg.
• De dilluns a divendres de 09.15 h a 14.00 h i dissabtes de 10.00 h a 12.00 h (obert exclusivament per a la tramitació de documents de viatge, inscripcions com a resident o no resident, sol·licituds de passaports i l'expedició de certificats i de fe de vida; és necessari demanar cita prèvia).
• El Consolat està tancat els dies festius oficials a Espanya i les "Bank Holidays".
• Departament de Visats: només s'accepten sol·licituds de visat amb cita prèvia.
• Fora dels horaris d'oficina, per casos d'emergència greu com ara accidents, detencions, robatoris i altres actes de violència, hospitalització, conflictes i catàstrofes, els ciutadans espanyols poden trucar al telèfon 07712 764 151.
Telèfons des d'Espanya: +44 131 220 1843 / +44 131 220 1439 / +44 131 220 1442
• Departament de Visats: de dilluns a divendres de 09.15 h a 11.30 h només amb cita prèvia
• Fora dels horaris d'oficina, per casos d'emergència i d'extrema gravetat els ciutadans espanyols poden trucar al telèfon +44 (0) 7801 371 704.
Si traslladeu la vostra residència habitual al Regne Unit, és aconsellable que durant les primeres setmanes d'estada al nou país us inscriviu al consolat espanyol de la demarcació que us correspongui.
D'aquesta manera, podreu renovar la vostra documentació, acreditar ser residents a l'estranger, participar als processos electorals que es convoquin a l'estat espanyol -excepte a les eleccions municipals- i demanar assistència al consolat en cas d'emergència.
Tant al Consolat de Londres com al d'Edimburg, la inscripció es pot fer o bé en persona o bé per correu postal.
Per fer-la personalment, en el cas de Londres primer haureu de demanar cita prèvia.
Per tal de sol·licitar la inscripció al registre consular, haureu d'acreditar la vostra residència al Regne Unit (amb un contracte de lloguer, nòmines, rebuts d'aigua, llum o telèfon, resguard de matrícula d'un curs de mitja o llarga durada...), la vostra identitat i nacionalitat espanyola (DNI i/o passaport original i fotocòpia), presentar una fotografia de carnet ( veure'n les característiques ) i omplir aquest formulari i aquest imprès.
Si decidiu fer la inscripció per correu postal, haureu d'enviar al consolat corresponent la següent documentació: imprès de sol·licitud d'inscripció com a resident, imprès del cens electoral, fotocòpia compulsada del DNI i/o passaport (les compulses es poden realitzar a qualsevol post office ), fotografia de carnet amb les característiques anteriors i un sobre franquejat pre-paid Special Delivery Guaranteed, que podeu comprar a l'oficina de correus.
Ha de tenir el vostre nom i adreça, per tal que se us retorni la documentació un cop finalitzat el procés.
Si amb el temps canvieu de residència, cal que ho notifiqueu al consolat per tenir les vostres dades sempre actualitzades.
Inscripció per estades temporals
Si aneu a l'estranger temporalment, és aconsellable que us inscrigueu al Registre de Matrícula Consular del lloc on us trobeu com a "no residents".
La inscripció al Consolat és important perquè us poden facilitar la substitució del passaport en cas de pèrdua o robatori, sempre i quan ho hagueu denunciat prèviament a la policia local.
A més, d'aquesta manera també podreu votar per correu en els diferents processos electorals.
Les inscripcions com a no resident es poden fer presencialment, en el cas de Londres demanant cita prèvia, o per correu (haureu d'utilitzar un sobre franquejat pre-paid Special Delivery Guaranteed, que podeu comprar a l'oficina de correus).
En ambdós casos necessitareu presentar la sol·licitud com a no residents, el DNI i/o passaport (original i fotocòpia, o còpia compulsada si la sol·licitud d'inscripció es fa per correu -la compulsa es pot demanar a qualsevol post office -) i una fotografia de carnet ( veure'n les característiques ).
En cas que visqueu a l'estranger i retorneu a Catalunya o aneu a un altre país, haureu de demanar la baixa consular com a resident.
Podeu fer-ho en persona -sol·licitant cita prèvia en el cas de Londres- o per correu.
En tots dos casos, haureu de presentar la sol·licitud de la baixa consular i fotocòpia del DNI o del passaport.
Si opteu per fer-ho via correu postal, necessitareu també un sobre franquejat, amb una direcció on rebre el certificat de la baixa.
Un cop arribeu al nou lloc de residència, caldrà que us doneu d'alta al Padró Municipal o al nou consolat.
L'emissió del passaport i el seu enviament a Londres o Edimburg pot tardar al voltant d'un mes des del moment que es demana.
És per això que es recomana fer-ho amb antelació.
De fet, el passaport es pot renovar a partir de sis mesos abans de la seva caducitat.
S'ha de sol·licitar en persona al consolat i no és possible renovar-lo per correu.
En el cas de menors de 18 anys o persones incapacitades es requereix la presència al consolat del menor o discapacitat i de la persona que exerceix la seva tutela.
Segons quina sigui la vostra situació, la documentació que necessiteu per renovar el passaport és diferent:
Si NO esteu inscrits al Consolat de Londres o Edimburg, però residiu en una d'aquestes dues demarcacions de forma permanent
Si us trobeu de pas i no residiu a la demarcació de Londres o Edimburg
En cas que us trobeu a Londres o Edimburg de passada i necessiteu renovar el passaport, haureu de presentar la documentació assenyalada al punt anterior, referent a persones que no estan inscrites al consolat.
Expedició del primer passaport quan no existeix DNI
Menors de 18 anys i persones incapacitades
En cas de persones menors de 18 anys o incapacitades, cal la presència al consolat del menor o discapacitat i de les persones que tinguin atribuïdes la seva tutela.
Els tutors han de ser ciutadans espanyols i figurar com a inscrits al mateix consolat.
Aquests han d'acreditar tant la seva identitat (DNI o passaport acompanyat de fotocòpia –caldrà una fotocòpia per a cada renovació de passaport-), com la relació de parentesc o assignació de la tutela amb la presentació de la partida literal de naixement, llibre de família, resolució judicial o administrativa.
Si la tutela és compartida entre dues persones i una d'elles no pot assistir al consolat a l'hora de la sol·licitud, cal que presenti el seu consentiment davant d'un notari o cònsol amb funcions notarials.
El document on consti el consentiment cal entregar-lo també en el moment de la cita al consolat.
Per a més informació, consulteu la web del Consolat d'Espanya a Londres i a Edimburg.
El DNI només es pot sol·licitar i expedir a Espanya.
El salconduit és un document de viatge que serveix exclusivament per viatjar a Espanya i que es pot expedir a turistes de nacionalitat espanyola que estiguin indocumentats (no tinguin ni DNI ni passaport) i hagin de viatjar a Espanya urgentment.
És necessari sol·licitar-lo personalment al consolat presentant la següent documentació:
Podeu demanar el salconduit com a màxim amb una setmana d'antelació.
És molt recomanable que aneu al consolat en horari d'atenció al públic tan aviat com hagueu perdut la vostra documentació.
L'expedició del salconduit pot retardar-se fins a 48 hores, ja que cal contactar amb les autoritats policials espanyoles per comprovar la nacionalitat espanyola de l'interessat.
L'expedició del salconduit és gratuïta.
Si residiu de forma habitual a l'estranger i voleu votar a les eleccions que tenen lloc a l'estat espanyol, és imprescindible que figureu correctament al Cens Electoral.
Cens Electoral d'espanyols residents a l'estranger (CERA)
El CERA permet la inscripció d'espanyols residents a l'estranger que són electors.
Constar en aquest registre és obligatori per tota persona inscrita com a resident al consolat.
Per tant, si esteu registrats com a residents, haureu de formalitzar també la inscripció al CERA, indicant la província i el municipi als quals desitgeu adscriure's.
Caldrà que ompliu correctament la declaració explicativa de l'elecció del municipi d'inscripció a efectes electorals, incloent-hi la informació que justifiqui la vostra tria, i que notifiqueu qualsevol canvi per tal que pugueu exercir el vostre dret de vot.
Amb aquesta inscripció podreu votar a les eleccions generals, autonòmiques, al Parlament Europeu i al Consell de Residents Espanyols (CRE).
A més, podreu votar també en un referèndum, en cas de produir-se.
En el cas de les eleccions al Parlament Europeu, haureu de signar una declaració comprometent-vos a no votar més d'una vegada a la mateixa convocatòria electoral.
Si voleu votar a les eleccions municipals de la ciutat on residiu, podeu fer-ho apuntant-vos al Registre Electoral del Regne Unit.
Podeu notificar al consolat un canvi de domicili en persona o per correu postal.
Per fer-ho en persona, cal demanar cita prèvia en el cas del Consolat d'Espanya a Londres, o bé enviar un correu electrònic en el cas d'Edimburg.
Un cop tingueu una data de citació, us haureu de dirigir al consolat amb el DNI o passaport.
Si opteu per fer-ho per correu, haureu d'imprimir i omplir la sol·licitud de canvi de domicili, indicant la nova direcció i un telèfon de contacte.
Haureu d'adjuntar també una fotocòpia del DNI o passaport.
Per poder demanar un certificat de residència, fe de vida i estat (certificat de solteria), heu de trobar-vos inscrits al consolat com a residents (veure apartat "Alta i baixa com a resident" ).
L'expedició dels certificats és gratuïta i té una validesa de 3 mesos.
Podeu demanar-lo presencialment al consolat o bé per correu postal.
Certificat de residència per a l'expedició del Document Nacional d'Identitat (DNI)
El Document Nacional d'Identitat (DNI) només es pot sol·licitar i expedir a Espanya.
Per obtenir el certificat de residència per a l'expedició del DNI, cal seguir els següents passos, segons si el procediment es fa en persona o bé per correu ordinari.
Si és per correu, haureu d'enviar la següent documentació:
Fe de vida i estat (certificat de solteria)
Per poder expedir aquest certificat, heu de figurar inscrits com a residents durant més de sis mesos al consolat.
En cas de ser-hi per un temps inferior, haureu de presentar un certificat literal de naixement recent.
Per correu, haureu d'aportar la següent documentació:
Per correu, haureu d'enviar la següent documentació:
En el cas del Consolat de Londres, el procés per demanar cita amb la Notaria és el següent:
El temps d'espera per la cita pot superar les 2 setmanes.
Si ho necessiteu amb urgència contacteu amb The Notaries Society.
En el cas del Consolat d'Edimburg, el procés per demanar cita amb la Secció de Notaria és el següent:
A cada demarcació consular existeix una oficina del Registre Civil.
Aquest organisme es divideix en quatre seccions: naixements i general, matrimonis, defuncions i tuteles i representacions legals.
Els tràmits més freqüents que els espanyols residents a l'estranger realitzen als registres civils consulars són els relatius a naixements, matrimonis, defuncions i nacionalitat.
El Registre Civil del Consolat d'Espanya a Londres està obert al públic de dilluns a divendres de 10.30 h a 14.00 h.
No és necessari demanar cita prèvia pels tràmits del Registre Civil.
Els naixements dels espanyols a l'estranger seran inscrits al Registre Civil de l'Oficina Consular pertinent.
La inscripció al Registre Consular es realitza, normalment, mitjançant la transcripció de la certificació que hagi expedit el registre civil local del lloc de naixement.
Tot i això, quan és competent un Registre Consular, si el promotor està domiciliat a Espanya, haurà de fer-se abans la inscripció al Registre Central i després, per trasllat, al Registre Consular corresponent.
El formulari que cal omplir i presentar a les oficines consulars per inscriure a un menor recent nascut és la Fulla declaratòria de dades.
Per més informació sobre la inscripció d'un naixement, consulteu el web del Consolat d'Espanya a Londres o a Edimburg segons s'escaigui.
Qualsevol persona espanyola pot contraure matrimoni dins i fora de l'estat espanyol:
També es podrà contraure matrimoni fora d'Espanya en les altres formes que es contemplin a la llei del lloc de celebració.
Els matrimonis d'espanyols celebrats a l'estranger s'inscriuen al Registre Consular corresponent al lloc on esdevenen.
La inscripció es realitzarà per transcripció de matrimoni celebrat d'acord amb la llei del lloc o directament si se celebra pel propi encarregat del Registre Civil Consular.
Per saber qui es pot casar al Regne Unit, podeu consultar la web de Citizens Advice Bureau.
Només es pot celebrar un matrimoni consular –matrimoni davant el funcionari encarregat dels assumptes consulars de l'Ambaixada- quan com a mínim un dels contraents és espanyol i si les lleis i reglaments de l'estat receptor no s'hi oposen.
El formulari que s'ha d'omplir i presentar a les oficines consulars per inscriure un matrimoni és la Fulla declaratòria de dades.
Trobareu els diferents tràmits en referència al matrimoni a la web del Consolat de Londres i Edimburg.
Les defuncions d'espanyols que tinguin lloc a l'estranger també han de ser inscrites al Registre Civil de l'Oficina Consular competent en el lloc on succeeixen.
El document que caldrà presentar és la Fulla declaratòria de dades.
Trobareu més informació en referència al registre de defuncions a la web del Consolat de Londres i Edimburg.
Per informació sobre com persones estrangeres poden obtenir la nacionalitat espanyola, què fer en cas de pèrdua de la nacionalitat espanyola i com recuperar-la podeu consultar aquest enllaç.
La Delegació de la Generalitat al Regne Unit i Irlanda és registre de tots els documents de correspondència o sol·licitud adreçats a la Generalitat de Catalunya, l'Administració General de l'Estat, les altres administracions autonòmiques i la resta d'entitats que integren l'administració local, en aquest últim cas sempre que hi hagi conveni.
La Delegació ha de transmetre la documentació al destinatari dins el termini de 48 hores, d'acord amb l'Article 69.2 de la Llei 13/1989.
A més, pot compulsar documents com, per exemple, titulacions universitàries, certificats, etc.
Per altra banda, també podeu legalitzar o compulsar fotocòpies al consolat presentant la següent documentació:
Els originals es retornen al mateix moment i les compulses es recullen dos dies després d'haver estat presentades, ja sigui en persona o per correu si heu facilitat un sobre prepagat ( pre-paid Special Delivery Guaranteed ) amb el vostre nom i direcció.
Per aquesta gestió haureu d'abonar una taxa consular que pels espanyols i en el cas del Consolat d'Espanya a Londres és de £2,30 per pàgina.
Caldrà efectuar el pagament en efectiu o postal order.
Per tal de saber la taxa consular dels documents que es compulsin al Consolat d'Espanya a Edimburg, cal enviar un correu electrònic perquè el preu varia segons la tipologia de document.
El consolat no fa traduccions; només certifica traduccions no oficials.
Traduccions del català a l'anglès
Per traduir a un altre idioma un títol universitari necessiteu un traductor jurat.
Si heu de traduir del català a l'anglès, a la web de la Generalitat de Catalunya disposeu de la relació de persones inscrites al Registre de professionals de la traducció i la interpretació jurades de la Direcció General de Política Lingüística.
En aquesta base de dades trobareu la via de contacte amb els professionals perquè pugueu sol·licitar-los la traducció.
En el mateix enllaç, hi ha professionals per fer traduccions a altres idiomes.
Cal que tingueu present que no hi ha traductors jurats de català residents al Regne Unit, per tant haureu de sol·licitar-ho estant a Catalunya.
Traduccions del castellà a l'anglès
Quan el document s'utilitzi al Regne Unit, podeu contactar amb una de les següents associacions professionals:
Traduccions de l'anglès al castellà
Quan el document s'hagi d'utilitzar a Espanya, caldrà buscar un Traductor-Intèrpret Jurat degudament registrat.
Podeu consultar la llista de Traductors-Intèrprets Jurats registrats a l'estat espanyol que viuen al Regne Unit en aquest enllaç.
Les traduccions realitzades per un Traductor-Intèrpret Jurat són vàlides i no necessiten ser legalitzades pel consolat.